OSNOVNA ŠKOLA BISTRA

Bistranska 30

10298 Donja Bistra

KLASA: 602-03/18-01/24

URBROJ: 238-30-01-18-02

U Poljanici Bistranskoj, 19. prosinca 2018.

 **ZAPISNIK 24. SJEDNICE ŠKOLSKOG ODBORA**

 održane 17. prosinca 2018. godine u prostorijama Osnovne škola Bistra, Bistranska 30

Prisutni: Katica Pejakić, Mirjana Eršek, Dražen Blažeković, Stjepan Lešnjak

Odsutni: Marija Bažulić, Snježana Heric (poslovne obaveze), Ana Medvidović (opravdala svoj izostanak zbog bolesti djece)

Ostali prisutni: Sara Budić - Tajnica Škole i zapisničar, Eduard Kovačević - Ravnatelj Škole

 Sjednica je počela u 19 sati.

 Predsjednica Školskog odbora Katica Pejakić pozdravila je sve prisutne, konstatirala kvorum te predložila slijedeći **DNEVNI RED**:

Verificiranje zapisnika sa prošle sjednice

1. Odluka o raspisivanju natječaja za učitelja/icu matematiku na neodređeno nepuno radno vrijeme
2. Odluka temeljem raspisanog natječaja za učitelja/icu razredne nastave na puno određeno radno vrijeme
3. Odluka o raspisivanju natječaja za tajnika škole na nepuno određeno radno vrijeme
4. Odluka o raspisivanju natječaja za učitelja/icu razredne nastave na puno određeno radno vrijeme – PŠ Gornja Bistra
5. Odluka o raspisivanju natječaja za kuhara na puno određeno radno vrijeme
6. Pregled natječajne dokumentacije pristigle na natječaj za izbor i imenovanje ravnatelja škole
7. Obavijest Školskom odboru o zamolbi za raskid ugovora o radu domara škole na puno neodređeno radno vrijeme
8. Razno

Nakon što je pročitan dnevni red ove sjednice, predsjednica je upitala prisutne da li netko želi nadopuniti dnevni red.

Ravnatelj, Gdin. Dražen Blažeković i Gđa. Mirjana Eršek predložili su dopunu Dnevnog reda.

Ravnatelj je predložio dopunu sa dvije točke:

 8. Suglasnost Ravnatelju za nabavu pametne ploče

 9. Suglasnost Ravnatelju za izgradnju ograde

Gdin. Dražen Blažeković i Gđa. Mirjana Eršek predložili su dopunu ovom točkom:

 10. Obavijest Školskom odboru o anonimnoj prijavi roditelja OŠ Bistre na rad školske kuhinje

Točka 8. Razno postaje točka 11. Dnevnog reda.

**Dnevni red s navedenim dopunama jednoglasno je prihvaćen.**

Zajedno sa pozivom članovima Školskog odbora, elektronskim putem je dostavljen i zapisnik sa 23. sjednice.

**Članovi Školskog odbora jednoglasno su prihvatili zapisnik s prošle sjednice.**

**AD.1.**

Prema raspisanom natječaju za učitelja/učiteljicu matematike na nepuno, neodređeno radno vrijeme pristigle su 3 zamolbe, od kojih ni jedna nije udovoljavala potrebnim stručnim kvalifikacijama, izuzev zamolbe Marije Gjud kao sveučilišne prvostupnice matematike. Prema Zakonu o odgoju i obrazovanju, ukoliko se na natječaj ne javi osoba potrebnih kvalifikacija, može se zaposliti nestručna zamjena najdulje do 5 mjeseci. Odlukom Ravnatelja, radi nužnosti obavljanja poslova školske ustanove koji ne trpe odgodu, privremeno je zaposlena sveučilišna prvostupnica Marija Gjud, najdulje do 60 dana. S toga je potrebno ishoditi novu suglasnost za raspisivanje natječaja za učitelja/icu matematike na neodređeno, nepuno radno vrijeme.

**Članovi Školskog odbora jednoglasno su dali suglasnost na zapošljavanje sveučilišne prvostupnice Marije Gjud na radno mjesto učiteljice matematike, najdulje do 5 mjeseci, te su dali suglasnost na ponovno raspisivanje natječaja za učitelja/učiteljicu matematike na neodređeno, nepuno radno vrijeme.**

**AD.2.**

Prema raspisanom natječaju za učiteljicu razredne nastave na određeno, puno radno vrijeme, radi zamjene radnice Gordane Fundurulić s bolovanja, pristigle su 4 zamolbe. Ravnateljev je prijedlog da se zaposli magistra primarnog obrazovanja Manuela Ruklić

**Članovi Školskog odbora jednoglasno su prihvatili da se na radno mjesto učiteljice razredne nastave na određeno, puno radno vrijeme zaposli Manuela Ruklić do povratka radnice Gordane Fundurulić s bolovanja.**

**AD.3.**

Na radnom mjestu Tajnika škole na određeno, nepuno radno vrijeme zaposlena je radnica Sara Budić, uz suglasnost Školskog odbora zbog sporazumnog prestanka radnog odnosa Krešimira Fijačka, ali najdulje do 60 dana. Radi nužnosti obavljanja poslova školske ustanove koji ne trpe odgodu, potrebno je raspisati natječaj za Tajnika škole na nepuno određeno radno vrijeme.

**Članovi Školskog odbora jednoglasno daju suglasnost za raspisivanje natječaja za Tajnika škole na nepuno određeno radno vrijeme.**

**AD.4.**

Na radnom mjestu učitelja/učiteljice razredne nastave u PŠ Gornja Bistra zaposlena je radnica Mirjana Čagalj, koja je na bolovanju. Radi nužnosti obavljanja poslova školske ustanove koji ne trpe odgodu, potrebno je raspisati natječaj za učitelja/učiteljicu razredne nastave.

**Članovi Školskog odbora jednoglasno daju suglasnost za raspisivanje natječaja za učitelja/učiteljicu razredne nastave u PŠ Gornja Bistra.**

**AD.5.**

Na radnom mjestu kuhara u OŠ Bistri, Odlukom ravnatelja, radi nužnosti obavljanja poslova školske ustanove koji ne trpe odgodu, zaposlena je radnica Kristina Jedvaj, najdulje do 60 dana kao zamjena za kuhara Gdin-a. Stjepana Lešnjaka koji je na bolovanju. S obzirom da Gdin. Stjepan Lešnjak ima zdravstvenih tegoba, sam je naglasio da će njegov oporavak duže potrajati. Iz navedenih okolnosti postoji stoga potreba za raspisivanjem natječaja za kuhara na puno, određeno radno vrijeme.

**Članovi Školskog odbora jednoglasno daju suglasnost za raspisivanje natječaja za kuhara na puno, određeno radno vrijeme.**

**AD.6.**

Na raspisani raspisani natječaj za izbor i imenovanje ravnatelja/ravnateljice škole pristigle su dvije zamolbe. Predsjednica Školskog Odbora Gđa. Katica Pejakić otvorila je pristigle zamolbe, te se pregledavala natječajna dokumentacija.

**Članovi Školskog odbora jednoglasno su utvrdili da obje pristigle zamolbe zadovoljavaju formalne uvjete natječaja.**

**AD.7.**

Na radnom mjestu Domara Škole od 2001. godine zaposlen je Gdin. Dražen Ilijaš, koji je podnio zahtjev za raskid ugovora o radu s danom 31.12.2018.. Također, s obzirom da od 01.01.2019. godine OŠ Bistra ostaje bez domara, potrebno je raspisati natječaj za domara Škole na neodređeno, puno radno vrijeme.

**Članovi Školskog odbora jednoglasno su prihvatili zahtjev Domara Škole Gdina. Dražena Ilijaša za raskid ugovora o radu, te su jednoglasno dali suglasnost za raspisivanje natječaja za Domara Škole na neodređeno, puno radno vrijeme.**

**AD.8.**

Ravnatelj je obavijestio članove Školskog odbora da je OŠ Bistra dobila suglasnost i sredstva od strane Zagrebačke županije za nabavu pametne ploče. S obzirom na dobivenu suglasnost i sredstva Ravnatelj traži suglasnost Školskog odbora za nabavu iste.

**Članovi Školskog odbora jednoglasno su dali suglasnost Ravnatelju za nabavu pametne ploče.**

**AD.9.**

Ravnatelj je obavijestio članove Školskog odbora da je OŠ Bistra dobila suglasnost i sredstva od strane Zagrebačke županije za izgradnju ograde u dvorištu škole. Ravnatelj je također istaknuo kako je izgradnja ograde važna kako bi se u potpunosti ogradila Škola.

**Članovi Školskog odbora jednoglasno su dali suglasnost Ravnatelju za izgradnju ograde u dvorištu Škole.**

**AD.10.**

Gdin. Dražem Blažeković obavijestio je članove Školskog odbora kako su on i Gđa. Mirjana Eršek zaprimili 06.11.2018. godine na kućnu adresu, anonimnu pritužbu na rad školske kuhinje, pri čemu je Ravnatelj nadodao kako je ista upućena i Zagrebačkoj županiji, te Ministarstvu znanosti i obrazovanja, kojima je Ravnatelj dao svoje pisano očitovanje. Ravnatelj je jasno dao do znanja da činjenice navedene u pritužbi nisu istinite. Kao dokaz da tvrdnje anonimne pritužbe nisu točne, Ravnatelj je članovima Školskog odbora, a također i Zagrebačkoj Županiji i nadležnom Ministarstvu predočio zapisnik Više sanitarne inspektorice Ministarstva zdravlja o izvršenom nenajavljenom inspekcijskom pregledu. Ravnatelj je pročitao glavne zaključke zapisnika, iz kojih jasno stoji da je tijekom nadzora utvrđena usklađenost sa propisima o sigurnosti hrane primjenjivim u okviru nadziranih područja, te da je cjelokupni inspekcijski nalaz pozitivnih rezultata i uredan. Također naglasio je kako svako uzorkovanje hrane, te brisevi uzimani u kuhinji koji su sastavni dio redovite kontrole, pozitivnih su rezultata svih godina postojanja Škole.

**Članovi Školskog odbora jednoglasno su se složili sa dokazima Ravnatelja o pravilnom i urednom radu Školske kuhinje i predložili stavljanje na oglasnu ploču Škole očitovanje odnosno zaključke Sanitarne inspekcije.**

**AD.11.**

Pod točkom razno, Ravnatelj je članovima Školskog odbora istaknuo poskupljenje prijevoza učenika, s obzirom na cijene izabranog prijevoznika „IVČEK“ – obrt za prijevoz. Gđa. Mirjana Eršek uputila je pitanje Ravnatelju kako se Gđica. Iva Matković snalazi na radnom mjestu učiteljice fizike s obzirom da je zaposlena bez radnog iskustva. Ravnatelj je istaknuo kako možemo biti sretni što smo uopće našli učitelja/icu fizike s obzirom da jako dugo Škola nije mogla naći adekvatnu osobu. Također istaknuo je kako joj je dodijeljen mentor, te da se dobro snalazi. Gdin. Dražen Blažeković istaknuo je kako bi s obzirom na velik opseg posla u Tajništvu, bilo poželjno tražiti od nadležnog Ministarstva dobivanje suglasnosti za zapošljavanjem administrativnog referenta na polovicu radnog vremena.

**Članovi Školskog odbora jednoglasno su se usuglasili da će iduća sjednica Školskog odbora biti održana telefonskim putem.**

 S obzirom na to da dugih pitanja i prijedloga nije bilo, sjednica Školskog odbora završila je u 21 sat.

Zapisničarka: Predsjednica Školskog odbora:

Sara Budić, spec. admin. publ. Katica Pejakić, prof.